Комисия по заетост
Към ОбластЕН съвет за развитие – Ямбол

Протокол № 1
от 15 Февруари 2022 г.
	
Днес, 15 февруари 2022 г. се състоя заседание на Комисията по заетост към Областен съвет за развитие – Ямбол. На заседанието присъстваха повече от половината от членовете на Комисията по заетост (приложен присъствен лист). Заседанието премина при следния 

ДНЕВЕН РЕД :

1.	Представяне, обсъждане и съгласуване на предложение за държавен план-прием на област Ямбол за учебната 2022/2023 година. 
2.	Координиране на дейностите по провеждане на проучване на потребностите на работодателите от работна сила по реда на Закона за насърчаване на заетостта.
3.	Разни.

Заседанието бе открито от Васил Александров – областен управител на област Ямбол. 
Биляна Кавалджиева – заместник областен управител и председател на Комисията по заетост към Областен съвет за развитие информира, че основният повод за провеждане на настоящото заседание е представянето и съгласуването на предложение за държавен план – прием за учебната 2022/2023 г. на област Ямбол, както и координиране на дейностите по стартиралото проучване на потребностите на работодателите от работна сила. 

По т. 1 от дневния ред   
Биляна Кавалджиева подчерта, че е важно планираният план-прием да е съобразен както с броя на учениците в областта и техните желания, така и с търсенето на пазара на труда и нуждите на бизнеса. Много е важно знанията и уменията, които учениците овладеят през годините на тяхното обучение, да намерят своята адекватна реализация на пазара на труда.  
Информира членовете на Комисията по заетост, че в изпълнение на чл. 52, ал. 1, т. 4 от Наредба № 10 от 1 септември 2016 г. за Организация на дейностите в училищното образование началникът на Регионално управление на образованието Ямбол в срок до 15 февруари е предоставил за съгласуване обобщено предложение за държавен план-прием на Комисията по заетостта към Областния съвет за развитие Ямбол. На членовете на Комисията по заетост е изпратено по електронната поща предложение за държавен план – прием в VIII клас по профили и професии в профилираните и професионалните гимназии, в средните и обединените училища на областно ниво за учебната 2022/2023 година, представено от Регионално управление на образованието – Ямбол. 
Съгласно чл.142 ал. 3 от Закона за предучилищното и училищното образование, обобщеното предложение за държавен план-прием следва да съдържа също така и местата за прием в 5-ти клас на гимназиите по чл. 38, ал. 3 от Закона за предучилищното и училищното образование, а именно да включва и приемът в 5-ти клас в профилираните гимназии с профил Математически или Природни науки.
Биляна Кавалджиева даде думата на Стойко Стойков – началник на Регионално управление на образованието – Ямбол за представяне на предложението за държавен план-прием на област Ямбол за учебната 2022/2023 година.
На членовете на Комисията по заетост беше представена подробна обосновка на предложението за държавния план – прием за учебната 2022/2023 година в област Ямбол. (Предложението е приложено на хартиен носител към протокола).

В изпълнение на Наредба № 10 за организацията на дейностите в училищното образование, директорите на гимназиите, средните и обединените училища в областта са представили на началника на РУО – Ямбол мотивирани предложения относно броя на паралелките, броя на учениците в тях и профилите и специалностите от професии по форми на обучение. 
Началникът на РУО – Ямбол е изготвил обобщено предложение за област Ямбол. /Приложение № 1/
Обобщеното предложение за държавен план-прием в VIII клас по профили и професии в гимназиите, средните и обединените училища в областта е съобразено с: 
•	Мотивираните предложения на директорите на неспециализираните училища, имащи право да организират обучение в гимназиален етап и подкрепящи становища към тях;
•	Броя на учениците в VII през учебната 2021/2022 г. по населени места и общини на територията на областта;
•	Прогнозни целеви стойности за 2022/2023 учебна година на областно ниво и за повишаване процентното съотношение на приетите ученици в VIII клас в професионални гимназии и паралелки с професионална подготовка;
•	Стратегиите, прогнозите, програмите и плановете за развитие на общините и областта, като предложенията на общинските училища са съгласувани с кмета на съответната община; 
•	Предварителните становища от общинските администрации за прием по профили и специалности от професии в училищата на територията на съответната община.
•	Постъпилите в РУО - Ямбол и в училищата заявки от работодатели за обучение по защитени специалности от професии, специалности от професии с доказан текущ или прогнозиран недостиг от специалисти на пазара на труда съгласно проекта за Списък със защитените от държавата специалности от професии за учебната 2022/2023 година и Списък със специалности от професии, по които е налице очакван недостиг от специалисти на пазара на труда, за учебната 2022/2023 година и за други търсени на пазара на труда професии и специалности от професии. Заявленията са регистрирани в РУО – Ямбол и в училищата и са отразени в информационната платформа за държавен план-прием.
•	Изпълнението на план-приема за предходни години;
•	Наличната материално-техническа база;
•	Възможността за обезпечаване на обучението с педагогически специалисти.

Анализът на обобщеното предложение за държавен план-прием в VIII по профили и професии в гимназиите, средните и обединените училища в областта показва:
1.	Планираният държавен план-прием за учебната 2022/2023 година е разумно балансиран.
Учениците в VIІ клас са 1160. Планираните паралелки за дневна форма и дуална система на обучение в VIII клас на неспециализираните училища в областта са общо 46 с 1012 ученици, при средна пълняемост от 22 ученици.  При изготвяне на Баланса не  е отчетен приемът на Спортно училище „Пиер дьо Кубертен”, който е една паралелка от 26 ученика в VIII клас и една паралелка от 26 ученика в V клас. 
Тридесет и седем паралелки са съсредоточени в областния град. Данни от минали години показват, че учениците от община „Тунджа” и в по-малка степен от община Стралджа продължават обучението си в професионални и профилирани гимназии в град Ямбол. 
Направено проучване показва, че се запазва тенденцията в Професионална гимназия по механизация на селското стопанство „Ернесто Че Гевара” – Бояново, Професионална гимназия по подемна, строителна и транспортна техника „Н. Й. Вапцаров” – Ямбол и Професионална гимназия по земеделие „Христо Ботев” – Ямбол да кандидатстват ученици и от други области. 
2.	Според вида на подготовката разпределението на предлаганите паралелки е 16 профилирани и 30 професионални. При така планирания прием, учениците в професионални паралелки съставляват 65,22% от общия брой ученици в VIII клас за дневна форма на обучение /ДФО/ и дуална система на обучение /ДСО/, при целева стойност 61,32%. Относителният дял на учениците в планираните в паралелки със STEM профили и професии е 58,7% при зададени 64,82%. Постигнатите стойности са оптимални съобразно спецификата на териториалното разделение на областта на общини, съществуващата училищна мрежа и стремежът да се осигури равен достъп до качествено образование според интересите на учениците. 
3.	Предложените професии са от Списък на професиите за професионално образование и обучение, утвърден със Заповед № РД 09-413/12.05.2003 г. и последно изменен и допълнен със Заповед № РД 09 - 4493/18.11.2021 г. на министъра на образованието и науката.
4.	Не се предлага прием по една и съща специалност от професия в две или повече училища в една и съща община. 
5.	Предложенията за обучение в паралелки за придобиване на професионална квалификация в средно училище и в обединено училище са в съответствие с чл. 144 от ЗПУО.
6.	Предложени са пет нови специалности:
-	„Програмиране на изкуствен интелект” в ПТГ „Иван Райнов“ – Ямбол;
-	„Експлоатация на автомобилния транспорт” в ПГИ „Георги Раковски“ – Ямбол;
-	„Газова техника” в ГСАГД „Кольо Фичето“ – Ямбол;
-	„Говедовъдство” в ПГЗ „Христо Ботев“ – Ямбол;
-	„Производство на кулинарни изделия и напитки” в СУ „Д-р Петър Берон“ – Болярово;

Първите 3 са STEM, предложената от ПГЗ „Христо Ботев“ специалност „Говедовъдство” е защитена, а предложената от СУ „Д-р Петър Берон“ – Болярово специалност „Производство на кулинарни изделия и напитки” е с очакван недостиг от специалисти на пазара на труда, съгласно проекта за Списък със специалности от професии за учебната 2022/2023 година. 	Две професионални гимназии предлагат дуална система на обучение /ДСО/. В отговор на направени заявки от работодатели, ПТГ „Иван Райнов“ – Ямбол предлага прием една паралелка с по две специалности в дуална система на обучение и ПГТ „Алеко Константинов – Ямбол предлага прием две паралелка с общо три специалности в дуална система на обучение /ДСО/.
7.	За лица, навършили 16 години се предлага възможност за професионално образование след завършено основно в 1 паралелка в задочна форма на обучение. 

След съответното представяне Комисията по заетост гласува и единодушно взе следните

РЕШЕНИЯ:

1. Комисията по заетост съгласува предложението за държавен план-прием за учебната 2022/2023 година на област Ямбол, както следва: 
1. 1. Съгласува предложението за държавен план-прием в VIII клас по профили и професии в профилираните и професионалните гимназии;  в средните и обединените училища в област Ямбол за учебната 2022/2023 година.
1.2. Съгласува предложението за държавен план-прием в V клас за учебната 2022/2023 година за 2 /две/ паралелки в Природо-математическа гимназия „Атанас Радев“ – Ямбол. 

По т.2 от дневния ред: 
Биляна Кавалджиева посочи, че на основание чл. 10, ал. 2 от Закона за насърчаване на заетостта, Комисията по заетост към Областния съвет за развитие два пъти в годината следва да набира, обработва и предоставя на Агенцията по заетостта информация за потребностите на работодателите от работна сила в областта. 
Членовете на Комисията по заетост с писмо на областния управител са информирани за стартирането през месец февруари на първото за 2022 г. проучване на потребностите на работодателите от работна сила. С писмото са изпратени и постъпилите от Агенцията по заетостта материали и указания в тази насока.
По предложения на членовете на Комисията по заетост е издадена заповед на областния управител за сформиране на работна група, която организира и координира набирането на информация от работодатели от областта и внася информацията за обсъждане в Комисията по заетост. (Заповедта е приложена към Протокола.)
Татяна Чанкова – директор на ДБТ Ямбол представи реда и необходимите дейности за провеждане на проучването на потребностите на работодателите от работна сила по реда на Закона за насърчаване на заетостта.

По т.3 от дневния ред: 
Павел Додов – член на УС на КРИБ Ямбол подчерта необходимостта от подготвени кадри, отговарящи на нуждите и изискванията на бизнеса, на търсенето на пазара на труда. Подчерта нуждата от активно сътрудничество за привличане на млади хора да работят в Ямбол.

След приключване на дневния ред заседанието бе закрито.

ПРЕДСЕДАТЕЛ НА 
КОМИСИЯТА ПО ЗАЕТОСТ
И ЗАМЕСТНИК ОБЛАСТЕН УПРАВИТЕЛ:
(БИЛЯНА КАВАЛДЖИЕВА - ДИМИТРОВА)

СЕКРЕТАР НА
			КОМИСИЯТА ПО ЗАЕТОСТ: 
									(ТАТЯНА ЧАНКОВА)

Технически секретар: 	
			(Галя Павлова)